
                                         ΔΕΛΤΙΟ ΤΥΠΟΥ
ΒΡΑΒΕΥΣΗ ΓΙΑΤΡΟΥ ΜΑΙΡΗΣ ΧΑΤΖΗΤΑΚΗ ΑΠΟ ΤΗΝ ΕΠΙΤΡΟΠΗ ΓΥΝΑΙΚΩΝ ΤΟΥ ΠΙΣ

Πραγματοποιήθηκε προχθές Τετάρτη 13 Μαρτίου στην Εθνική Πινακοθήκη, η βράβευση οκτώ (8) γυναικών γιατρών με ιδιαίτερη κοινωνική και επιστημονική δράση, από την Επιτροπή Γυναικών Ιατρών του Πανελλήνιου Ιατρικού Συλλόγου στα πλαίσια του Εορτασμού της Παγκόσμιας Ημέρας της Γυναίκας.
Από την Λάρισα βραβεύτηκε η γιατρός Μαίρη Χατζητάκη, τ.Δ/ντρια Κέντρου Αιμοδοσίας ΓΝΛ, μετά από πρόταση του Προέδρου του Ιατρικού Συλλόγου Κ. Γιαννακόπουλου και εισήγηση της Εκπροσώπου-μέλους της Επιτροπής Μαγδαληνής Ρήγα- Καρδούλα. Τα
Την βράβευση έκανε ο Χρυσ. Μέλλος, Πρόεδρος ΙΣ Κορίνθου και Αντιπεριφερειάρχης Υγείας Πελοποννήσου.
Η κ. Ρήγα κατά την εισήγησή της τόνισε: 
«Η κυρία Χατζητάκη, αναδεικνύεται ως σύμβολο δυναμικότητας, αφήνοντας το ιδιαίτερο αποτύπωμά της στην ιστορία της Θεσσαλίας. 
Βιοπαθολόγος, απόφοιτη του Αριστοτελείου Πανεπιστημίου Θεσσαλονίκης, με εξειδίκευση στο Πανεπιστημιακό Εργαστήριο του ΑΧΕΠΑ.  Κατά τη διάρκεια των σπουδών της παντρεύτηκε και έγινε μητέρα, συνδυάζοντας με επιτυχία την οικογενειακή της ζωή με τον επαγγελματικό της ρόλο.
 Το 1985 Διορίστηκε επιμελήτρια Β του μικροβιολογικού ΕΣΥ και το 2005, αναλαμβάνει Διευθύντρια Αιμοδοσίας του Γ.Ν.Λάρισας, όπου με αφοσίωση αποτελεί σημείο αναφοράς για την ανθρωπιστική της προσφορά. Σε ένα περίπλοκο περιβάλλον που επιφέρουν η ασταθής αιμοδοτική συμπεριφορά των πολιτών, οι εποχιακές ελλείψεις και οι συνεχείς κρίσεις, όπως πχ η πανδημία COVID-19, προσπαθεί να εξασφαλίσει επαρκές ποσότητες αίματος και ασφάλεια στις μεταγγίσεις. 
Επενδύει στην στρατηγική του κινητού συνεργείου αιμοδοσίαςτο οποίο αποδεικνύεται αποτελεσματικό εργαλείο στην συλλογή αίματος συνεισφέροντας το 50% της αιμοσυλλεκτικής δραστηριότητας.
 
Αναπτύσσει  στρατηγικές μάρκετινγκ στην ευαισθητοποίηση της κοινωνίας και την προσέλκυση αιμοδοτών, στηριζόμενη σε ένα μοναδικό επικοινωνιακό χάρισμα. Δημιουργεί γέφυρες επικοινωνίας με συλλόγους εθελοντών αιμοδοτών, φορείς, τον ερυθρό Σταυρό Λαρισας ΜΜΕ, σπουδαστές, και σχολεία.
 Με τον συνεχή αγώνα της, το 2007 το Κέντρο Αιμοδοσίας αναβαθμίστηκε σε Κέντρο Μοριακού Ελέγχου το 2013 ορίστηκε κέντρο αίματος ενώ το 2023 κατάφερε να καταστήσει το Γενικό Νοσοκομείο Λάρισας το πρώτο περιφερειακό νοσοκομείο σε επάρκεια αίματος.
 Η κυρία Μαίρη Χατζητάκη, με την μακρόχρονη υπηρεσία των 42 ετών, αφήνει πίσω της αναμφίβολα ένα εντυπωσιακό ίχνος στον τομέα της υγείας και ειδικότερα στον χώρο της εθελοντικής αιμοδοσίας και των μεταγγίσεων, γεγονός που επιβεβαιώνει η βράβευσή της από αμέτρητους οργανισμούς.
 Η πολυδιάστατη προσωπικότητά της, ως γυναίκα- σύζυγος- μητέρα και γιαγιά είναι ένα όμορφο παράδειγμα δύναμης αφοσίωσης και αλληλεγγύης».

